สวัสดีครับผม คือว่า ผมมีอาการตัวร้อนติดต่อกันมานานประมาณ 3 อาทิตย์กว่าๆ แล้วครับ ปกติผมนอนดึก ประมาณ ตี 2 - 3 ตื่นไปเรียน 6 โมง.........ผมรู้สึกเริ่มตัวร้อนหลังเที่ยงลงไป มือร้อน หายใจร้อน กินพาราติดต่อกัน 1 แผงกะยังไม่หาย ไม่ไอ ไม่มีน้ำมูก ( จริงๆ มีนิดเดียว ไม่ใหลออกมา แต่รู้สึกได้ ) ผมกังวลมากเลยครับ คือ คิดมากไปยัน HIV รึป่าว ๕๕๕๕๕๕๕ ผมเป็นอะไร และควรทำอย่างไรครับ
สวัสดีค่ะ อาการมีไข้เรื้อรัง อาจจะเกิดจาก- การติดเชื้อที่มักเป็นแบบเรื้อรังต่างๆ เช่น วัณโรค ไข้ไทฟอยด์ ติดเชื้อ HIVระยะเฉียบพลัน ติดเชื้อมาลาเรีย โรคเมลิออยโดสิส โรคไข้รากสาด โรคติดเชื้อไวรัสอีบีวี (EBV) ตับอักเสบจากเชื้อไวรัสชนิดต่างๆ เยื่อบุหัวใจอักเสบ ไข้รูมาติก ฝีในปอด เยื่อหุ้มปอดอักเสบ ปอดอักเสบหรือติดเชื้อขึ้นกับว่ามีอาการใดๆที่บ่งชี้ไปยังระบบใดหรือไม่ ร่วมกับเจาะเลือดร่วมด้วยว่ามีเม็ดเลือดขาวชนิดใดสูง น่าจะเป็นการติดเชื้อในกลุ่มใด ยังไม่ได้เป็นอาการที่จำเพาะเจาะจงว่าเป็นโรค hiv แต่ก็มีโอกาสเป็นไปได้-โรคภูมิแพ้ตนเองชนิดต่างๆ เช่น SLE โรคข้ออักเสบรูมาตอยด์-โรคมะเร็ง ส่วนใหญ่เกิดจากมะเร็งเม็ดเลือดขาวและมะเร็งต่อมน้ำเหลืองที่ทำให้มีไข้-โรคอื่นๆ เช่น ไข้จากยา ไข้จากสารพิษ โรคป่วยเทียม (factitious fever)แนะนำว่าถ้ายังมีไข้สูง ปวดเมื่อยตามตัวมาก ควรไปพบแพทย์เพื่อตรวจร่างกายและตรวจเลือดในระบบที่เกี่ยวข้อง ควรแจ้งแพทย์ว่าเป็นไข้สูงมาตั้งแต่เมื่อใด ตอนนี้ยังไม่หาย แพทย์จะนึกถึงโรคในกลุ่มไข้เรื้อรังดังกล่าวไปมากขึ้นการดูแลตัวเองเบื้องต้น ดื่มน้ำมากๆ พักผ่อน รับประทานยาลดไข้และเช็ดตัวลดไข้ทุก 4-6 ชั่วโมง